CELEX: 62012CN0098
Language: et
Date: 2012-02-24 00:00:00
Title: Kohtuasi C-98/12: Eelotsusetaotlus, mille on esitanud Bundesgerichtshof (Saksamaa) 24. veebruaril 2012 — Wim J. J. Slot versus 3 H Camping-Center Heinsberg GmbH

28.4.2012   
            
            
               ET
            
            
               Euroopa Liidu Teataja
            
            
               C 126/9
            
         Eelotsusetaotlus, mille on esitanud Bundesgerichtshof (Saksamaa) 24. veebruaril 2012 — Wim J. J. Slot versus 3 H Camping-Center Heinsberg GmbH
   (Kohtuasi C-98/12)
   2012/C 126/17
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Wim J. J. Slot
   
      Vastustaja: 3 H Camping-Center Heinsberg GmbH
   
      Eelotsuse küsimused
   
   
               1.
            
            
               Kas tarbijalepinguga määruse nr 44/2001 (1) artikli 15 lõike 1 punkti c tähenduses on tegemist juhul, kui müüja või teenuse osutaja on suunanud oma tegevuse enda veebilehe kujunduse kaudu teise liikmesriiki ja selle teise liikmesriigi territooriumil elav tarbija tuleb müüja või teenuse osutaja veebilehelt saadud informatsiooni tõttu viimase asukohta ning lepingupooled allkirjastavad seal lepingu
               või
               eeldab määruse nr 44/2001 artikli 15 lõike 1 punkt c sellisel juhul lepingu sõlmimist sidevahendi abil?
            
         
               2.
            
            
               Kui määruse nr 44/2001 artikli 15 lõike 1 punkti c tuleb tõlgendada nii, et põhimõtteliselt peab sellisel juhul olema leping sõlmitud sidevahendi abil:
               kas kohtualluvus tarbijalepingu puhul on määruse nr 44/2001 artikli 15 lõike 1 punkti c järgi koostoimes artikli 16 lõikega 2 tekkinud juhul, kui lepingupooled lepivad sidevahendi abil kokku vaid lepingueelsetes kohustustes, mis viiakse seejärel otseselt üle sõlmitavasse lepingusse?
            
         
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, lk 1; ELT eriväljaanne 19/04, lk 42).